নিজস্ব প্রতিবেদন: কাজু বাদামের গুণাগুণ অনেক। চিকিত্‌সকরা পরামর্শ দিয়ে থাকেন প্রত্যেকদিন কাজু বাদাম খাওয়ার জন্য। প্রত্যেকদিন এক মুঠো করে কাজু বাদাম খেলে রক্তচাপ কমে। চেন্নাইয়ের জার্নাল অফ নিউট্রিশনে প্রকাশিত একটি সমীক্ষায় দেখা গিয়েছে যে, ৩০০জন ব্যক্তির উপর একটি পরীক্ষা করা হয়। তাঁদের মধ্যে অর্ধেক ব্যক্তিকে টানা ৩ মাস প্রত্যেকদিন ৩০ গ্রাম করে আনসল্টেড কাজুবাদাম খাওয়ানো হয়। ৩ মাস পর দেখা যায়, যাঁদের প্রত্যেকদিন কাজু বাদাম খাওয়ানো হয়েছিল, তাঁদের মধ্যে রক্তচাপ কমে গিয়েছে এবং শরীরের জন্য উপকারী ভালো কোলেস্টেরলের মাত্রা বেড়ে গিয়েছে।